Tord Kolbeinsson

Tord Kolbeinsson (norrønt Þórðr Kolbeinsson) var en islandsk skald på 1000-tallet. Han var hirdskald hos ladejarlen Eirik Håkonsson (død omkring 1023).

 Familie og forfatterskap
Tord Kolbeinsson ble født om lag 974 på Island. Hauksbók navngir faren som Kolbeinn klakkhǫfði 'Klumphode' (?) Atlason, fra (Atløy) i Askvoll. Sturlubók navngir ham som Kolbeinn Þórðarson. Tords mor ble i Bjarnar saga kalt Arnóra. Hun var datter av Gunnbjørn. Tords hjem var på Hítarnes på Vest-Island. Han hadde fem sønner som ble født der. To andre sønner var Kolbeinn og Kolli. Han hadde også tre ikke navngitte døtre. Tords sønn, Arnor Tordsson jarlaskald, ble også en kjent skald. Jayne Carroll 2012, Biography of Þórðr Kolbeinsson, i Diana Whaley (redaktør), Poetry from the Kings’ Sagas 1: From Mythical Times to c. 1035. Skaldic Poetry of the Scandinavian Middle Ages 1. Turnhout: Brepols, side 485.

Tord giftet seg med Oddný eykyndill 'Øy-lys' Þorkelsdóttir, etter å ha lurt henne til å tro at Bjørn Arngeirsson (BjhítV), som hun er forlovet med, var død. Dette ga en livslang feide mellom Tord og Bjǫrn som ender med at Bjørn dør i Tords hender. Tord er en av to hovedpersoner i Bjarnars saga der mange lausaviser er tilegnet hans forfatterskap.Jayne Carroll 2012, Biography of Þórðr Kolbeinsson, i Diana Whaley (redaktør), Poetry from the Kings’ Sagas 1: From Mythical Times to c. 1035. Skaldic Poetry of the Scandinavian Middle Ages 1. Turnhout: Brepols, side 485.

Snorre angir i Skáldatal at Tord var skald for fire herskere: Eirík jarl Hákonarson på Lade; de norske kongene Olav Haraldsson, Magnus den gode og den danske kongen Svein Ulvsson. Av disse er det bare Eirik som er nevnt i kildetekster som mottaker av overlevende strofer. Det er kronologisk tvilsomt at Tord diktet for Sveinn Úlfsson. Det kan være en forveksling med Svein Tjugeskjegg.Jayne Carroll 2012, Biography of Þórðr Kolbeinsson, i Diana Whaley (redaktør), Poetry from the Kings’ Sagas 1: From Mythical Times to c. 1035. Skaldic Poetry of the Scandinavian Middle Ages 1. Turnhout: Brepols, side 485. 

Han diktet Eiriksdråpa om Eirik Håkonsson. 17 vers er bevart spredd ut i kongesagaer.

Ingenting er kjent om Tords død.

 Eiriksdråpa  
Versene forteller om Eiríkrs handlinger frem til Slaget ved Hjørungavåg (omkring 985) mot styrkene som senere ble kjent som jomsvikingene (vers 1-5); mordet på hans far ladejarlen Hákon Sigurdsson, kong Olav Tryggvasons ankomst til Norge, og Eiríks eksil i Sverige ved hoffet til kong Olav Sœnski 'svensken' (vers 6-7); slaget ved Svolder (omkring 1000) og dets etterspill (vers 8-10); og Eiríks oppfordring fra Knut den mektige om å slutte seg til ham i England, reisen og felttogene der (vers 11-16), inkludert beleiringen av London (vers 14) og slaget ved Ringmere Heath (vers 15 og muligens 16); vers 17 er generell ros.Jayne Carroll 2012: Þórðr Kolbeinsson, Eiríksdrápa, i Diana Whaley (redaktør), Poetry from the Kings’ Sagas 1: From Mythical Times to c. 1035. Skaldic Poetry of the Scandinavian Middle Ages 1. Turnhout: Brepols, side 487. <https://skaldic.org/m.php?p=text&i=1415> (besøkt 30. oktober 2025)

Versene er bevart på forskjellige måter i ulike sagaer. Alle sytten er uttrykkelig tilskrevet Tord Kolbeinsson. Ingen refreng er bevart. Diktets tittel er oppgitt som Eiríksdrápa i innledningsprosaen til elleve av versene (vers 1-4, 6, 11-16), i en eller flere av tekstene som bevarer dem, men det er usikkert om alle sytten strofer tilhører diktet. Bjarnar saga forteller at Tord komponerte et dikt kalt Belgskakadrápa for Eirik. Tittelen kan bety «sekkeristende drápa». Det er muligens en referanse til skaldens ønske om gjengjeldelse, og ifølge sagaens kronologi ville diktet ha blitt komponert omkring 1007.Jayne Carroll 2012: Þórðr Kolbeinsson, Eiríksdrápa, i Diana Whaley (redaktør), Poetry from the Kings’ Sagas 1: From Mythical Times to c. 1035. Skaldic Poetry of the Scandinavian Middle Ages 1. Turnhout: Brepols, side 487. <https://skaldic.org/m.php?p=text&i=1415> (besøkt 30. oktober 2025)

Rekkefølgen på enkelte av de ti første strofene er noe problematisk på grunn av forskjellene i hvordan mellom sagaene. Det er også usikkerhet i om alle versene er fra samme kvad.Jayne Carroll 2012: Þórðr Kolbeinsson, Eiríksdrápa, i Diana Whaley (redaktør), Poetry from the Kings’ Sagas 1: From Mythical Times to c. 1035. Skaldic Poetry of the Scandinavian Middle Ages 1. Turnhout: Brepols, side 487. <https://skaldic.org/m.php?p=text&i=1415> (besøkt 30. oktober 2025) 

Sammenhengen i diktet, selv om vi antar at vi har en enkelt drápa om Eiríkr, er uklar. Diktet må være komponert etter Knuts erobring av England i 1016, og siden det ikke er noe i teksten som tyder på at Eirik er død, bør det være fra før Eiriks død omkring 1023.Jayne Carroll 2012: Þórðr Kolbeinsson, Eiríksdrápa, i Diana Whaley (redaktør), Poetry from the Kings’ Sagas 1: From Mythical Times to c. 1035. Skaldic Poetry of the Scandinavian Middle Ages 1. Turnhout: Brepols, side 487. <https://skaldic.org/m.php?p=text&i=1415> (besøkt 30. oktober 2025)

 Oversettelser av Eiriksdråpa 
Det er mange måter å lage oversettelse av kryptiske skaldekvad, men de klarer i begrenset grad å gjengi alle forhold ved den opprinnelig teksten. Noen vektlegger innholdet, andre vektlegger formen i diktet. Det følgende er utdrag av Eiriksdråpa fra to svært forskjellige måter å oversette på:

Sørfra kom det sanne
sagn om store hærer,
om kjemper med stålvåpen.
Bønder blev redd for striden.
Danenes lange skeider
i sør var dradd av lunnen
og satt på sjøen. Dette
hørte skibenes herre. Snorre Sturlasson: Snorres kongesogaer, 1934 - Olav Tryggvasons saga, kapittel 36, oversatt at Didrik Arup Seip - https://www.nb.no/items/1dde3986458ae7c3db7e3852f38f5a7f?page=7&searchText=%22om%20kjemper%20med%20st%C3%A5lv%C3%A5pen%22.

Vers 9: Jeg vet! Foruten Erling! Da hersene var til! Lovet jeg å prise (guden) Tý! De fleste i landet! (var) Venner av jarlene!Arne Kvitrud: Gåten Erling Skjalgsson - En kildekritisk undersøkelse, Stavanger, 2025 - https://kvitrud.no/2025%20G%C3%A5ten%20Erling%20Skjalgsson.pdf

 Referanser 

 Eksterne lenker 
 Þórðr Kolbeinsson alle bevarte kvad, islandsk
 Knýtlinga saga  Utdrag, engelsk
 Bjarnar saga Hítdælakappa – islandsk

Kategori:Skalder
Kategori:Islendinger fra vikingtiden